CELEX: 32020D2039
Language: bg
Date: 2020-12-09 00:00:00
Title: Решение за изпълнение (ЕС) 2020/2039 на Комисията от 9 декември 2020 година за предоставяне на дерогации на някои държави членки от прилагането на регламенти за изпълнение (ЕС) 2019/2240 и (ЕС) 2019/2241 на Комисията (нотифицирано под номер C(2020) 8602) (само текстовете на датски, нидерландски, полски и хърватски език са автентични)

11.12.2020   
               
               
                  BG
               
               
                  Официален вестник на Европейския съюз
               
               
                  L 416/52
               
            
         РЕШЕНИЕ ЗА ИЗПЪЛНЕНИЕ (ЕС) 2020/2039 НА КОМИСИЯТА
         от 9 декември 2020 година
         за предоставяне на дерогации на някои държави членки от прилагането на регламенти за изпълнение (ЕС) 2019/2240 и (ЕС) 2019/2241 на Комисията
         
            
               (нотифицирано под номер C(2020) 8602)
            
         
         (само текстовете на датски, нидерландски, полски и хърватски език са автентични)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/1700 на Европейския парламент и на Съвета от 10 октомври 2019 г. за създаване на обща рамка за европейската статистика за лицата и домакинствата, основана на индивидуални данни, събрани чрез извадки, за изменение на регламенти (ЕО) № 808/2004, (ЕО) № 452/2008 и (ЕО) № 1338/2008 на Европейския парламент и на Съвета, и за отмяна на Регламент (ЕО) № 1177/2003 на Европейския парламент и на Съвета и на Регламент (ЕО) № 577/98 на Съвета (1), и по-специално член 19, параграф 1 от него,
         като има предвид, че:
         
                     (1)
                  
                  
                     В съответствие с член 19, параграф 5 от Регламент (ЕС) 2019/1700 Дания, Хърватия, Нидерландия и Полша подадоха искания за дерогация в срок от 3 месеца от датата на влизане в сила на регламенти за изпълнение (ЕС) 2019/2240 (2) и (ЕС) 2019/2241 (3) на Комисията.
                  
               
                     (2)
                  
                  
                     От предоставената на Комисията информация е видно, че исканията на Дания, Хърватия, Нидерландия и Полша са обосновани от необходимостта от значително адаптиране на националните административни и статистически системи, за да се осигури съответствие с регламенти за изпълнение (ЕС) 2019/2240 и (ЕС) 2019/2241.
                  
               
                     (3)
                  
                  
                     Поради това исканите дерогации следва да бъдат предоставени на Дания, Хърватия, Нидерландия и Полша.
                  
               
                     (4)
                  
                  
                     Мерките, предвидени в настоящото решение, са в съответствие със становището на Комитета на Европейската статистическа система,
                  
               ПРИЕ НАСТОЯЩОТО РЕШЕНИЕ:
         
            Член 1
            На изброените в приложението държави членки се предоставят посочените в същото приложение дерогации от регламенти за изпълнение (ЕС) 2019/2240 и (ЕС) 2019/2241.
         
         
            Член 2
            Адресати на настоящото решение са Кралство Дания, Република Хърватия, Кралство Нидерландия и Република Полша.
         
         
            Съставено в Брюксел на 9 декември 2020 година.
            
               
                  За Комисията
               
               Paolo GENTILONI
               
                  Член на Комисията
               
            
         
         
            (1)  ОВ L 261 I, 14.10.2019 г., стр. 1.
         
            (2)  Регламент за изпълнение (ЕС) 2019/2240 на Комисията от 16 декември 2019 г. за определяне на техническите елементи на масива от данни, установяване на техническите формати за предаване на информация и определяне на подробните изисквания и съдържанието на докладите за качеството във връзка с организацията на извадково изследване в област „Работна сила“ в съответствие с Регламент (ЕС) 2019/1700 на Европейския парламент и на Съвета (ОВ L 336, 30.12.2019 г., стр. 59).
         
            (3)  Регламент за изпълнение (ЕС) 2019/2241 на Комисията от 16 декември 2019 г. за описване на променливите и на дължината, изискванията за качество и нивото на подробност на динамичните редове за предаването на месечните данни за безработицата съгласно Регламент (ЕС) 2019/1700 на Европейския парламент и на Съвета (ОВ L 336, 30.12.2019 г., стр. 125).
      
      
         
            ПРИЛОЖЕНИЕ
            
               Дерогации от Регламент за изпълнение (ЕС) 2019/2240
            
            
                        Разпоредба
                     
                     
                        Държава членка
                     
                     
                        Срок на действие на предоставената дерогация
                     
                     
                        Обхват на дерогацията
                     
                  
                        Член 3 (Описания на променливите) и приложение I
                     
                     
                        Хърватия
                     
                     
                        1 година (2021 г.)
                     
                     
                        Предаване на променливите INCGROSS (Брутно месечно възнаграждение от основната работа) и INCGROSS_F (Обозначение на брутното месечно възнаграждение от основната работа) като нетна вместо брутна стойност.
                     
                  
                        Член 3 (Описания на променливите) и приложение I
                     
                     
                        Хърватия
                     
                     
                        1 година (2021 г.)
                     
                     
                        Предаване на променливата HATFIELD (Област на най-високата успешно завършена образователна степен) в съответствие с ISCED-F 2013 с 2-цифрено вместо 3-цифрено кодиране.
                     
                  
                        Член 6, параграф 2 (Подробни характеристики на извадката)
                     
                     
                        Нидерландия
                     
                     
                        1 година (2021 г.)
                     
                     
                        Равномерно извадково разпределение:
                        
                                    —
                                 
                                 
                                    Цялата национална извадка за референтната година няма да бъде разпределена равномерно между всички референтни тримесечия в годината.
                                 
                              
                                    —
                                 
                                 
                                    Цялата тримесечна извадка за всяко референтно тримесечие няма да бъде разпределена равномерно между всички референтни седмици в тримесечието.
                                 
                              
                  
                        Член 9, параграф 2 (Общи стандарти за редактиране, импутация, претегляне и оценяване)
                     
                     
                        Полша
                     
                     
                        2 години (2021—2022 г.)
                     
                     
                        Предаване на променливата INCGROSS (Брутно месечно възнаграждение от основната работа) без статистическо импутиране при липса на отговор по дадена позиция.
                        Предаването на коригираните данни с импутация за 2021 г. и 2022 г. ще се извърши заедно с предаването на данните за 2023 г., а именно през март 2025 г.
                     
                  
               Дерогации от Регламент за изпълнение (ЕС) 2019/2241
            
            
                        Разпоредба
                     
                     
                        Държава членка
                     
                     
                        Срок на действие на предоставената дерогация
                     
                     
                        Обхват на дерогацията
                     
                  
                        Член 4, параграф 1, буква а) (Крайни срокове за предаване)
                     
                     
                        Дания
                     
                     
                        3 години (2021—2023 г.)
                     
                     
                        Месечните данни за безработицата за месец ноември се предават до 4 януари на следващата година.
                     
                  
                        Член 6, параграф 1 (Източници и методи)
                     
                     
                        Хърватия
                     
                     
                        1 година (2021 г.)
                     
                     
                        Описанието на източниците и методите, използвани за съставяне на месечните сурови данни за безработицата, се предава до 31 декември 2021 г.